ORDE do 1 de abril de 2009 pola que se autoriza o cambio de titularidade e de denominación do centro autorizado de música profesional Real Sociedade Económica de Amigos do País, do concello de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/04/2009

Examinado o expediente iniciado polo centro autorizado de música profesional Real Sociedade Económica de Amigos do País, do concello de Santiago de Compostela, en que solicita o cambio de titularidade e de denominación.
Resultando que a titularidade do devandito centro corresponde ao Conservatorio Histórico de Santiago de Compostela, Sociedade Cooperativa Galega.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Visto o Decreto 253/1995, do 29 de setembro, sobre autorización a centros docentes privados para impartir ensinanzas artísticas, e a Orde do 5 de decembro de 1995 pola que se desenvolve o devandito decreto.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o cambio de titularidade do centro autorizado de música profesional Real Sociedade Económica de Amigos do País, código 15023120, a favor do seu novo titular Conservatorio Histórico de Santiago de Compostela, Sociedade Cooperativa Galega, con todos os dereitos e obrigas contraídas polo cesionista Real Sociedade Económica de Amigos do País de Santiago de Compostela e sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza. O cambio de titularidade non afectará o réxime de funcionamento do centro.
Segundo.-Autorizar o cambio de denominación do centro autorizado de música profesional Real Sociedade Económica de Amigos do País que pasa a denominarse centro autorizado de música profesional Contrapunto Histórico de Santiago, segundo os datos que se relacionan no anexo desta orde.
Terceiro.-Inscribir estas modificacións no Rexistro de Centros dependente desta consellería.
Esta orde, que esgota a vía administrativa, poderá ser obxecto de recurso potestativo de reposición ante a conselleira de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 1 de abril de 2009.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela.
Domicilio: praza Salvador Parga nº 4.
Denominación xenérica: centro autorizado de música profesional.
Denominación específica: Contrapunto Histórico de Santiago.
Titular: Conservatorio Histórico de Santiago de Compostela, Sociedade Cooperativa Galega.
Código do centro: 15023120.
Postos escolares autorizados: 160 de ensinanzas elementais e 240 de ensinanzas profesionais.